पाएं अपने शहर की ताज़ा ख़बरें और फ्री ई-पेपरडाउनलोड करें
महामारी के दौर में कोरोना मरीजों को ऑक्सीजन की कमी न आए, इसके लिए जिला प्रशासन ने कमर कस ली है। प्रशासन की ओर से शहर में ऑक्सीजन सिलेंडर उपलब्ध करवाने वाली दो एजेंसियों से 186 खाली सिलेंडर ले लिए हैं, ताकि अगर जिले में कोरोना के मरीजों को ऑक्सीजन की जरूरत पड़े तो आसानी से यह ऑक्सीजन सिलेंडर भरवाकर अस्पतालों को उपलब्ध करवाए जा सकें। सिलेंडर की ढुलाई के लिए इंडस्ट्री विभाग के अधिकारियों की डयूटी लगाई है। इंडस्ट्री विभाग के संजीव कुंद्रा का कहना है कि शहर में ऑक्सीजन सिलेंडरों की सप्लाई करने वाली दोनों एजेंसियों से 186 खाली सिलेंडर एकत्रित कर लिए गए हैं, जिनमें से कुछ सिलेंडर फगवाड़ा के सिविल अस्पताल के लिए भेजे गए हैं, जबकि कुछ खाली सिलेंडर कपूरथला सिविल अस्पताल में रखवा दिए गए है, ताकि समय आने पर मरीजों के लिए ऑक्सीजन उपलब्ध करवाई जा सके।
खाली सिलेंडरों में 7 क्यूबिक मीटर होती है गैस बुधवार को इंडस्ट्री विभाग की ओर से शहर में ऑक्सीजन सिलेंडरों की बिक्री करने वाली दोनों एजेंसियों से खाली सिलेंडर लिए गए। इन सिलेंडरों में 7 क्यूबिक मीटर तक गैस होती है। इनका इस्तेमाल रोटेशन बनाकर ऑक्सीजन उपलब्ध करवाने में होगा। प्रशासन ने पहले ही तैयारियां शुरू कर दी हैं, ताकि आने वाले दिनों में अस्पतालों में भर्ती कोरोना मरीजों को ऑक्सीजन की कमी आती है तो समय पर इन खाली सिलेंडरों में ऑक्सीजन भरवाकर अस्पतालों में भेजी जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn